CELEX: 62011CA0009
Language: fi
Date: 2011-10-13 00:00:00
Title: Asia C-9/11: Unionin tuomioistuimen tuomio (kahdeksas jaosto) 13.10.2011 (Cour d'appel de Bruxellesin (Belgia) esittämä ennakkoratkaisupyyntö) — Waypoint Aviation SA v. Belgian valtio — SPF Finances (Palvelujen tarjoamisen vapaus — Verolainsäädäntö — Veronhyvitys kotimaassa käytettyjen hyödykkeiden hankkimiseksi myönnetyistä lainoista saaduille tuloille — Sellaisten hyödykkeiden poissulkeminen, joiden käyttöoikeus on siirretty toiseen jäsenvaltioon sijoittautuneelle kolmannelle osapuolelle)

3.12.2011   
            
            
               FI
            
            
               Euroopan unionin virallinen lehti
            
            
               C 355/7
            
         Unionin tuomioistuimen tuomio (kahdeksas jaosto) 13.10.2011 (Cour d'appel de Bruxellesin (Belgia) esittämä ennakkoratkaisupyyntö) — Waypoint Aviation SA v. Belgian valtio — SPF Finances
   (Asia C-9/11) (1)
   
   (Palvelujen tarjoamisen vapaus - Verolainsäädäntö - Veronhyvitys kotimaassa käytettyjen hyödykkeiden hankkimiseksi myönnetyistä lainoista saaduille tuloille - Sellaisten hyödykkeiden poissulkeminen, joiden käyttöoikeus on siirretty toiseen jäsenvaltioon sijoittautuneelle kolmannelle osapuolelle)
   2011/C 355/11
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d'appel de Bruxelles
   
      Pääasian asianosaiset
   
   
      Kantaja: Waypoint Aviation SA
   
      Vastaaja: Belgian valtio — SPF Finances
   
      Oikeudenkäynnin kohde
   
   Ennakkoratkaisupyyntö — Cour d’appel de Bruxelles — EY 10 artiklan (EU 4 artiklan 3 kohta) ja EY 49 artiklan (SEUT 56 artikla) tulkinta — Kansallinen lainsäädäntö, jossa myönnetään veronhyvitys niille, jotka saavat tuloa saatavistaan kotimaiselta koordinointikeskukselta tai tälle myöntämistään lainoista — Sellaisen yhtiön, jonka kotipaikka on kyseisessä valtiossa ja joka kuuluu samaan konserniin kuin koordinointikeskus, lainavaroilla hankkimien hyödykkeiden käyttöoikeus — Ulkomailla asuvien samaan konserniin kuuluvien yhtiöiden poissulkeminen — Palvelujen tarjoamisen vapauden rajoitukset
   
      Tuomiolauselma
   
   EY 49 artiklaa on tulkittava siten, että se on esteenä pääasiassa kyseessä olevan kaltaiselle jäsenvaltion säännökselle, jonka mukaan veronhyvitys voidaan myöntää tuloille, jotka saadaan tietyille yhtiöille kotimaassa käytettyjen uusien hyödykkeiden hankkimiseksi myönnetyistä lainoista, jos kyseisen hyödykkeen veronhyvitykseen oikeuttavalla lainalla hankkinut yhtiö tai mikään muukaan samaan konserniin kuuluva yhtiö ei siirrä hyödykkeen käyttöoikeutta muille kolmansille osapuolille kuin tähän jäsenvaltioon sijoittautuneille kyseisen konsernin jäsenille.
   
      (1)  EUVL C 95, 26.3.2011.